ΘΕΜΑ [Ομιλία] “ΑΝΤΑΡΤΙΚΟ ΚΑΤΑ ΤΗΣ ΑΚΡΙΒΕΙΑΣ” ,ΘΕΜΑΤΙΚΗ: ΠΡΟΒΛΗΜΑΤΑ ΥΠΕΡΧΡΕΩΣΗΣ & ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ ΣΤΙΣ ΣΥΝΑΛΛΑΓΕΣ ΤΟΥ ΜΕ ΤΙΣ ΤΡΑΠΕΖΕΣ.\n“ΑΝΤΑΡΤΙΚΟ ΚΑΤΑ ΤΗΣ ΑΚΡΙΒΕΙΑΣ”\nΘΕΜΑΤΙΚΗ: ΠΡΟΒΛΗΜΑΤΑ ΥΠΕΡΧΡΕΩΣΗΣ & ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ ΣΤΙΣ ΣΥΝΑΛΛΑΓΕΣ ΤΟΥ ΜΕ ΤΙΣ ΤΡΑΠΕΖΕΣ.\nΣήμερα, με την ευκαιρία του εορτασμού της Παγκόσμιας ημέρας του Καταναλωτή, εμείς στο Συνέδριό μας κάνουμε κάτι πολύ πιο παραγωγικό, θα έλεγα, από μια επετειακή εκδήλωση. Ξεκινάμε «αντάρτικο», πόλεμο κατά της ακρίβειας και της υπερχρέωσης. Πόλεμο με διάλογο και παραγωγή πολιτικής, πόλεμο με προτάσεις, πόλεμο με δεσμεύσεις και συγκεκριμένες πρωτοβουλίες, που μας συνδέουν με το καταναλωτικό κίνημα και με κάθε ενεργό πολίτη.\nΑξιοποιώντας τις γνώσεις και την εμπειρία μου και ως βουλευτή και ως Προέδρου, επί σειρά ετών, της ΟΤΟΕ, θα εστιάσω στον υπερδανεισμό των νοικοκυριών, σε θέματα προστασίας του πολίτη από τα πανωτόκια και τις καταχρηστικές πρακτικές των Τραπεζών, προσθέτοντας στο διάλογό μας και σύγχρονα ερωτήματα που αφορούν στη λεγόμενη «αυτορρύθμιση και την Εταιρική Κοινωνική Ευθύνη», αλλά και στο τι είδους τραπεζικό σύστημα θέλουμε.\nΣήμερα ο κάθε πολίτης-καταναλωτής πλήττεται διπλά :\n• από την ακρίβεια και την ασυδοσία της αγοράς, όπου κυριαρχούν η αδιαφάνεια και η στρέβλωση του ανταγωνισμού\n• από την οικονομική και τη δημοσιονομική πολιτική της Κυβέρνησης, μια πολιτική βίαιης αναδιανομής του εισοδήματος και των ωφελειών της ανάπτυξης σε βάρος των οικονομικά ασθενέστερων.\nΗ συνεχής απομείωση του διαθέσιμου εισοδήματος των νοικοκυριών, βρίσκει εδω και χρόνια διέξοδο, για την κάλυψη των στεγαστικών αλλά και των τρεχουσών καταναλωτικών αναγκών τους, στα δανεικά.\nΧωρίς την τεχνητή τόνωση της ενεργού ζήτησης με δανεικά, μετά το 2004 θα είχαμε ήδη εισέλθει σε συνθήκες ύφεσης. Εκτιμάται ότι αυτά τα δανεικά, τα οποία στηρίζουν (μέχρι πότε, όμως;) την ενεργή ζήτηση, συνεισφέρουν κατά 2 ποσοστιαίες μονάδες στην ετήσια αύξηση του ΑΕΠ, όπως παραδέχθηκε ο Διοικητής της ΤτΕ στην Διαρκή Επιτροπή Οικ. Υποθέσεων της Βουλής, τον Νοέμβριο του 2006.\nΤι θα γίνει, όμως, άμα κλείσουν ή περιοριστούν οι στρόφιγγες αυτών των δανείων, όπως συμβαίνει τους τελευταίους μήνες, λόγω και των διεθνών χρηματοοικονομικών εξελίξεων; Τι φάρμακο θα βρουν οι θιασώτες της μονομερούς συμπίεσης των πραγματικών εισοδημάτων και της αγοραστικής δύναμης της πλειονότητας των ελληνικών νοικοκυριών;\nΕίναι επίσης διάχυτη η εντύπωση στην κοινή γνώμη (και ασφαλώς δεν υπάρχει καπνός χωρίς φωτιά…), ότι ο πολίτης-καταναλωτής βρίσκεται σε διπλά μειονεκτική θέση απέναντι στις Τράπεζες. Ακόμα και αν αυτές δεν αποτελούν καρτέλ, με τη στενή έννοια του όρου, είναι γεγονός πως τις περισσότερες φορές λειτουργούν συντονισμένα, επιβάλλουν αδιαφανείς και επαχθείς όρους δανεισμού, καθώς και πρόσθετες και καταχρηστικές χρεώσεις, προσελκύοντας τους πελάτες τους ακόμα και με καταιγισμό παραπλανητικών διαφημίσεων, με αποτέλεσμα να τους οδηγούν συστηματικά στην υπερχρέωση.\nΑυτά η Κυβέρνηση τα παρακολουθεί ως θεατής, παραπέμποντας την όποια αναγκαία εξομάλυνση στην... κάθαρση μέσω των δυνάμεων της αγοράς.\nΔεν αναγνωρίζει πρόβλημα υπερχρέωσης των νοικοκυριών (αφού, καθώς λέει, ο συνολικός δανεισμός ως ποσοστό του ΑΕΠ δεν έφτασε ακόμα –αλλά προσεγγίζει- τον μέσο όρο της Ε.Ε), ούτε βέβαια συνθήκες ολιγοπωλιακού ανταγωνισμού ή ύπαρξης «καρτέλ» στην Τραπεζική Αγορά. Και για κάθε πρόβλημα, παραπέμπει στην Επιτροπή Ανταγωνισμού, η οποία εδω και χρόνια έχει «επιληφθεί» να εξετάσει την κατάσταση στον κλάδο, χωρίς απτό αποτέλεσμα μέχρι σήμερα.\nΠως έχει, όμως, σήμερα η κατάσταση;\nΑς δούμε κάποια ενδεικτικά στοιχεία, λαμβάνοντας υπόψη και την πρόσφατη ενδιάμεση έκθεση της ΤτΕ για τη Νομισματική πολιτική (του Φεβρουαρίου 2008):\n- Στα τέλη του 2003, τα δάνεια των νοικοκυριών (στεγαστικά, καταναλωτικά, καρτες κλπ) ανέρχονταν σε 40,1 δις ευρώ. Μεταξύ 2003 και 2006 υπερδιπλασιάστηκαν τα στεγαστικά και τα καταναλωτικά δάνεια. Στα τέλη του 2007, μετά από μια τετραετία διακυβέρνησης της Ν.Δ, τα δάνεια αυτά έφτασαν τα 104,11 δις ευρώ (αύξηση κατά 160%, με μέσο ετήσιο ρυθμό που ξεπερνά το 30% !) Από αυτά, τα καταναλωτικά ήταν 26,8 δις ευρώ.\n- Οι συνολικές δανειακές επιβαρύνσεις των νοικοκυριών, μαζί με τα τιτλοποιημένα δάνεια, έφτασαν το 45,3% του αναθ. ΑΕΠ το Δεκέμβριο του 2007, έναντι 40,1% το Δεκέμβριο του 2006 . Κάτι που πρέπει να μας ανησυχεί ιδιαίτερα, αφού το όριο κινδύνου που έθετε η Κομισιόν για τα δάνεια των νοικοκυριών είναι να μην ξεπερνούν το 1/3 του ΑΕΠ.\n- Σύμφωνα με πρόσφατη έρευνα της ΕΚΤ (δημοσιοποιήθηκε στά τέλη του 2007), τα καταναλωτικά δάνεια στην Ελλάδα ανέρχονταν στα τέλη του 2006 σε 13,1% του ΑΕΠ (έναντι 11% το 2005), ποσοστό εξαιρετικά υψηλό σε σχέση με το 7% που ήταν ο μέσος όρος της Ευρωζώνης. Αυξάνονταν μάλιστα με μέσο ετήσιο ρυθμό 23%, έναντι 6% μέσου όρου στην Ευρωζώνη.\n- Αν συνυπολογίσουμε ότι στην Ελλάδα έχουμε χαμηλότερα και ασταθέστερα εισοδήματα από τον μ.ο της Ευρωζώνης, άρα μικρότερα περιθώρια ομαλής εξυπηρέτησης και αποπληρωμής δανείων από τα νοικοκυριά, περιθώρια που ελαχιστοποιούνται σε συνθήκες λιτότητας, η εικόνα γίνεται ακόμα πιο ανησυχητική.\n- Το καμπανάκι έχει ήδη χτυπήσει για την Τράπεζα της Ελλάδος (όχι όμως και για την Κυβέρνηση...). Η ΤτΕ επισημαίνει ότι στη χώρα μας 5,1% των δανείων επιχειρήσεων και νοικοκυριών δεν εξυπηρετούνται (έναντι 2,9% στην Ευρωζώνη) και έβαλε στόχο στις Τράπεζες να περιορίσουν αυτό το ποσοστό στο 3,5%. ‘Ηδη οι συνολικές επισφάλειες ανέρχονται σε 10 δις, από τα οποία οι Τράπεζες πρέπει άμεσα να διαγράψουν 3 δις, για να διασφαλιστεί η σταθερότητα του Χ/Π συστήματος.\n- Τα νοικοκυριά ήδη αδυνατούν να εξυπηρετήσουν το 3,5% των στεγαστικών δανείων και το 6,4% των καταναλωτικών .\n- Παράλληλα, έχει εδω και καιρό δοθεί εντολή από την ΤΤΕ στις τράπεζες να περιορίσουν τη στρόφιγγα των δανείων στα νοικοκυριά. Πλέον ο καθένας αντιλαμβάνεται τον κίνδυνο να δημιουργηθεί και στη χώρα μας «φούσκα» στεγαστικών και καταναλωτικών δανείων που, ειδικά στις σημερινές δυσμενείς οικονομικές συνθήκες, δεν θα μπορεί να αποπληρωθεί από μεγάλο αριθμό νοικοκυριών.\n- ‘Ηδη τον Σεπτέμβριο του 2007, σε σύνολο 2.000.000 νοικοκυριών που είχαν πάρει δάνειο, 90.000 νοικοκυριά δεν πλήρωναν τα χρέη τους στις τράπεζες, ενω άλλα 100.000 διέθεταν για τις δανειακές υποχρεώσεις τους πάνω από 40% του εισοδήματός τους. ‘Οταν ήδη 20 στα 100 νοικοκυριά έχουν πλήρη αδυναμία ή εμφανή δυσκολία εξυπηρέτησης των δανείων τους, καταλαβαίνουμε ότι πολύ περισσότερα (τουλάχιστον το 60-70%, όπως έδειξε έρευνα της ΕΣΥΕ) αντιμετωπίζουν δυσχέρειες, που τείνουν να διογκωθούν στη σημερινή συγκυρία ανόδου του πληθωρισμού και έντονης οικονομικής ανασφάλειας.\n- ‘Αλλη μια ένδειξη είναι η αύξηση κατά 18,7% το 2007 στις διαταγές πληρωμής στο Πρωτοδικείο Αθηνών, που αφορούν κυρίως χρέη από στεγαστικά δάνεια. Εκτιμάται ότι το 2007 οι κατασχέσεις και οι πλειστηριασμοί φτάνουν τις 16-17.000 μόνο στην Αθήνα, ενω 37.650 διαταγές πληρωμής εκδόθηκαν για λογαριασμό των Τραπεζών σε βάρος δανειοληπτών τους (ιδιωτών και επιχειρήσεων) που δεν μπορούσαν να αντεπεξέλθουν στις υποχρεώσεις τους.\n-Την ίδια στιγμή,\n• οι Τράπεζες συνεχίζουν να αυξάνουν τα κέρδη τους με ρυθμούς 30,6% (α’ 9μηνο του 2007) και 49,1% οι τραπεζικοί όμιλοι, συνεχίζοντας να εμφανίζουν αποδοτικότητα ιδίων κεφαλαίων (24,3%) σαφώς υπέρτερη εκείνων της Ευρωζώνης (20%)\n• το μέσο επιτοκιακό περιθώριο (spread) νέων χορηγήσεων-και αντίστοιχα νέων καταθέσεων, αν και σε ελαφρά πτωτική τάση, λόγω της σχετικά μεγαλύτερης αύξησης των επιτοκίων δανεισμού στην Ε.Ε, εξακολουθεί στα τέλη του 2007 να είναι στην Ελλάδα 1 μονάδα υψηλότερο εκείνου της Ευρωζώνης (4,06 ποσοστ. μονάδες στην Ελλάδα, 3,04 στην Ευρωζώνη), επιβαρύνοντας αντίστοιχα τον έλληνα δανειολήπτη.\n• παρά την πρόσφατη αύξηση των επιτοκίων καταθέσεων, λόγω έξαρσης του πληθωρισμού και της αυξημένης ανάγκης των Τραπεζών για ακόμα περισσότερο «φθηνό χρήμα» από καταθέσεις των ελληνικών νοικοκυριών, οι τράπεζες μάλλον εξακολουθούν να πληρώνουν αρνητικό πραγματικό επιτόκιο ακόμα και για τις προθεσμιακές καταθέσεις, κάτι που ασφαλώς ενισχύει την κερδοφορία τους.\n• οι φορολογικές απαλλαγές, οι χαριστικές ρυθμίσεις του Ασφαλιστικού που ψήφισε η Κυβέρνηση, φορτώνοντας βάρη 5 δις ευρώ στο ΙΚΑ, οι περικοπές εργασιακού κόστους είναι επίσης σημαντικοί παράγοντες που αύξησαν την κερδοφορία των Τραπεζών.\n• σημαντικότατος παράγων είναι όμως και οι πρόσθετες επιβαρύνσεις, προμήθειες κλπ. που οι Τράπεζες επιβάλλουν στον καταναλωτή, ενισχύοντας την εντύπωση ότι υπάρχει στη χώρα μας σοβαρή στρέβλωση του ανταγωνισμού. Οι επιβαρύνσεις για όλες τις συναλλαγές είναι πολύ υψηλές.‘Εχει μάλιστα αναγνωριστεί και από τον αρμόδιο Επίτροπο της Ε.Ε. ότι η επιβάρυνση για τις εργασίες διαμεσολάβησης στην Ελλάδα είναι υπερβολικά υψηλή, σε σχέση με τις άλλες χώρες. Το ίδιο ισχύει και για τις χρεώσεις σε όλες τις διατραπεζικές εργασίες, στη διαχείριση λογαριασμών, στη χρήση των ΑΤΜ και στη μεταφορά εμβασμάτων, ειδικά στη μεταφορά εμβασμάτων: η διαφορά απέχει πολύ από τις άλλες ευρωπαϊκές χώρες.\nΑπέναντι σε αυτή την κατάσταση, η Κυβέρνηση μας λέει ότι ελάχιστα φταίνε οι τράπεζες, ελάχιστα φταίει ο ανταγωνισμός για το ότι μια ολόκληρη κοινωνία υπερχρεώνεται με ταχύτατους ρυθμούς και επιβιώνει με δανεικά.\nΓια την Κυβέρνηση μάλλον φταίνε οι... ίδιοι οι δανειολήπτες-καταναλωτές, που δεν υπολογίζουν καλά τις δυνατότητές τους σε σχέση με τις υποχρεώσεις που αναλαμβάνουν, που δεν φροντίζουν να ενημερώνονται από τις κατά τα άλλα «καλές καγαθές» τραπεζικές επιχειρήσεις, οι οποίες προωθούν με εξαιρετικά επιθετικό μάρκετιγκ και συχνά με παραπλανητικές διαφημίσεις, τα δανειακά τους προϊόντα.\nΕμείς είμαστε σταθεροί στη θέση μας ότι το Κράτος πρέπει να παρεμβαίνει ρυθμιστικά, όταν υπάρχουν στρεβλώσεις και ατέλειες στην αγορά, για την ενίσχυση της διαφάνειας και την αποκατάσταση συνθηκών υγιούς ανταγωνισμού.\n‘Οταν στη χώρα μας οι τρεις μεγαλύτερες τράπεζες με βάση το ενεργητικό κατέχουν το 65% της τραπεζικής αγοράς και οι οκτώ μεγαλύτερες το 91%, παρουσιάζοντας βαθμό συγκέντρωσης πολύ υψηλότερο εκείνου της Ευρωζώνης, όταν η διαπραγματευτική δύναμη των καταναλωτών, ως καταθετών και ως δανειοληπτών, είναι απείρως μικρότερη από εκείνη των τραπεζών, η αγορά λειτουργεί με τους όρους που διαμορφώνουν οι τράπεζες και μάλιστα οι «ηγέτιδες» τράπεζες.\nΑυτές έχουν ισχυρό κίνητρο να εφαρμόσουν κοινή τακτική, που να μεγιστοποιεί τα κέρδη τους, αντί για ένα εξοντωτικό ανταγωνισμό λ.χ. στα επιτόκια, που θα συμπαρασύρει τα κέρδη όλων, ή των περισότερων από αυτές, προς τα κάτω.\nΗ ίδια η φύση της λιανικής τραπεζικής δημιουργεί τη σκοπιμότητα για τυπική συνεργασία μεταξύ των Τραπεζών, για κοινά στάνταρτς, για κοινές πλατφόρμες στα σύνθετα προϊόντα τους, για ανταλλαγή πληροφοριών σε διάφορα θέματα κλπ.\nΌμως η επέκταση αυτής της συνεργασίας των Τραπεζών σε θέματα στρατηγικής, τιμών και πολιτικών πωλήσεων μπορεί κάλλιστα να οδηγήσει στον περιορισμό του ανταγωνισμού και στα παρατράγουδα που βλέπουμε, σε βάρος του καταναλωτή.\nΤο θέμα είναι το πως η Τράπεζα αξιοποιεί –και αν αξιοποιεί καταχρηστικά – αυτές τις σχέσεις συνήθειας και εμπιστοσύνης με την πελατεία της.\nΕμείς στο ΠΑΣΟΚ διαπιστώσαμε πως δεν αρκεί η επίκληση από την Κυβέρνηση των ιδιωτικοποιήσεων –που στέρησαν μια κρίσιμη μάζα από το Κράτος για να παρεμβαίνει στη διαμόρφωση κανόνων, δεοντολογίας και πρακτικών του κλάδου απέναντι στους καταναλωτές. Δεν αρκεί ούτε η επίκληση της παγκοσμιοποίησης -η επίπτωση της οποίας στη λιανική τραπεζική είναι σχετικά περιορισμένη-, όσο η γεωγραφική εγγύτητα, η προσωπική επαφή, η πληροφόρηση και η εμπιστοσύνη του πελάτη στην Τράπεζα της περιοχής του παραμένουν κρίσιμα στοιχεία.\nΞέρουμε καλά πως ο δανειολήπτης, στη συναλλαγή του με τις Τράπεζες, παραμένει η αδύναμη πλευρά.\nΑδύναμη οικονομικά, αδύναμη σε όρους πληροφόρησης, αδύναμη μπροστά στο επιθετικό και συχνά παραπλανητικό μάρκετιγκ των Τραπεζών, - που δεν διστάζουν να επιστρατεύσουν για τη φήμη και τη διαφήμισή τους ακόμα και την Εταιρική Κοινωνική Ευθύνη (χορηγίες, δωρεές κλπ), που δυστυχώς την αντιλαμβάνονται ως αντιστάθμισμα σε κάθε λογής ολισθήματα και παραβιάσεις νόμων.\nΞέρουμε ακόμα πως οι πολίτες δεν έχουν εύκολη πρόσβαση στη δικαιοσύνη, όταν αδικούνται, γιατί τους αποτρέπουν τα δικαστικά έξοδα και οι συχνά χρονοβόρες διαδικασίες.\nΓι’ αυτό και από τα τέλη του 2006 φέραμε στη Βουλή Πρόταση Νόμου. Την Πρόταση αυτή η Κυβέρνηση εδέησε να τη συζητήσει μόλις τον Μάρτιο του 2007, για να την απορρίψει τελικά, κρατώντας για το δικό της -τότε επικείμενο- νομοσχέδιο μόνο ορισμένα σημεία.\nΣτην πρότασή μας προβλέπονταν, συνοπτικά, τα εξής:\n• Υποχρέωση των Τραπεζών να ενημερώνουν εγγράφως τους καταναλωτές στη βάση ενιαίου υποδείγματος για τους όρους, το κόστος της πίστωσης καθώς και τις υποχρεώσεις που αναλαμβάνει.\n• Κατοχύρωση δικαιώματος των καταναλωτών να υπαναχωρούν από τη σύμβαση μέσα σε προθεσμία 14 ημερών από τη σύναψή της.\n• Θέσπιση ανώτατου ορίου επιτοκίων στην Καταναλωτική Πίστη, το οποίο ορίζεται σε 4 εκατοστιαίες μονάδες υψηλότερα από το δικαιοπρακτικό επιτόκιο για τις πιστωτικές κάρτες και σε μια εκατοστιαία μονάδα υψηλότερα για τα λοιπά καταναλωτικά δάνεια.\n• Κατάργηση του ανατοκισμού στις καταναλωτικές δανειακές συμβάσεις.\n• Διαφάνεια στη διαμόρφωση του κυμαινόμενου επιτοκίου.\n• Υποχρέωση των Τραπεζών να εφαρμόζουν για τον υπολογισμό των τόκων το έτος 365 ημερών (αντί των 360) – αποφ. Α.Π. 430/2005.\n• Ρύθμιση του δικαιώματος της πρόωρης εξόφλησης στα δάνεια κυμαινόμενου και σταθερού επιτοκίου.\n• Τήρηση προϋποθέσεων για την καταγγελία των συμβάσεων δανείων των καταναλωτών από τις Τράπεζες, όταν υπάρχει καθυστέρηση τουλάχιστον τεσσάρων μηνιαίων δόσεων .\n• Πρόβλεψη του ακατάσχετου της κύριας κατοικίας για απαιτήσεις μέχρι 5.000 ευρώ.\n• Καθορισμό υποχρεώσεων για τις διαφημίσεις δανείων. Οι διαφημίσεις των καταναλωτικών δανείων οφείλουν να αναφέρουν το ονομαστικό επιτόκιο και το συνολικό ετήσιο πραγματικό επιτόκιο.\n• Διεύρυνση, εξειδίκευση και οριοθέτηση των αρμοδιοτήτων της Τράπεζας της Ελλάδος σε θέματα διαφάνειας των συναλλαγών.\n• Υποχρέωση της Τράπεζας της Ελλάδος να υποβάλει στη Βουλή των Ελλήνων έκθεση για την πολιτική διαφάνεια στον τομέα των τραπεζικών συναλλαγών, μαζί με τις εκθέσεις για τη Νομισματική Πολιτική.\n• Αξιοποίηση του θεσμού της συλλογικής αγωγής από τις Ενώσεις Καταναλωτών, ώστε να ικανοποιηθούν αξιώσεις αποζημίωσης για τις ζημιές που υπέστησαν, εφόσον αυτές δεν υπερβαίνουν το όριο των μικροδιαφορών (1.500 ευρώ).\n• Δημιουργία νομοθετικού πλαισίου για την παροχή υπηρεσιών διαμεσολάβησης σε καταναλωτικές διαφορές.\nΣτο νομοσχέδιο που τελικά η Κυβέρνηση έφερε στη Βουλή, υιοθέτησε κάποιες προτάσεις μας, όπως την αποζημιωτική συλλογική αγωγή και την απαγόρευση πλειστηριασμού της πρώτης κατοικίας για οφειλές από καταναλωτικά δάνεια και πιστωτικές κάρτες.\nΔυστυχώς όμως, ακόμα και αυτή τη ρύθμιση (τη μόνη άλλωστε που είχε να προβάλει η Κυβέρνηση ως κύριο «επίτευγμα» του νομοσχεδίου της για την προστασία του καταναλωτή...) έτσι όπως τελικά τη διατύπωσε και με τις σωρευτικές προϋποθέσεις που έθεσε, την κατέστησε προβληματική, με αποτέλεσμα να μη μπορεί να καλύψει επαρκώς τους καταναλωτές.\nΑγνοήθηκαν οι υπόλοιπες προτάσεις μας και ειδικότερα:\n• η πρότασή μας για τη διαφάνεια στην διακύμανση των επιτοκίων και τον καθορισμό ανώτατων θεμιτών επιτοκίων δανεισμού για τους καταναλωτές.\n• η πρότασή μας για ένα πλαίσιο λειτουργίας των οργάνων που διαμεσολαβούν στις καταναλωτικές διαφορές, το οποίο, μάλιστα, στηριζόταν σε συστάσεις της Ευρωπαϊκής Ένωσης.\nΑρκεί, όμως, αυτή η Οδηγία –που θα πάρει, ως συνήθως, καιρό να ενσωματωθεί στο εσωτερικό μας δίκαιο - για να προστατεύσει αποτελεσματικά τον καταναλωτή, συγκρινόμενη με τις πολύ συγκεκριμένες διασφαλίσεις που είχε η δική μας Πρόταση Νόμου;\nΗ προστασία που θα παρέχουμε στον έλληνα καταναλωτή, θα εξαντλείται στα πανευρωπαϊκά ελάχιστα που θεσπίζουν οι Οδηγίες, κινούμενες σε αγορές με πολύ λιγότερες στρεβλώσεις από τη δική μας;\nΗ δική μας Πρόταση Νόμου και ειδικά η ρύθμιση για τα όρια επιτοκίων, αποτελεί «ανεπίτρεπτη κρατικιστική παρέμβαση» στους όρους ανταγωνισμού στην Ε.Ε, όπως κάποιοι μας είπαν, ή αναγκαία παρέμβαση στις ακρότητες της αγοράς, για να προστατευθεί ο καταναλωτής από πανωτόκια και καταχρηστικές χρεώσεις;\nΤέλος, με δεδομένη την αδυναμία της Επιτροπής Ανταγωνισμού –αλλά και της Τράπεζας της Ελλάδος, που σε μεγάλο βαθμό ενστερνίζεται τη λογική της Κυβέρνησης για ανώδυνες «συστάσεις» και μηδενικό παρεμβατισμό στα θέματα των δανείων και της προστασίας των καταναλωτών- μήπως θα ήταν σκόπιμο να ξαναβάλουμε στο τραπέζι την πρόταση για δημιουργία Ανεξάρτητης εποπτικής ρυθμιστικής αρχής ειδικά για τις Τράπεζες;\nΤέτοιες Αρχές λειτουργούν στη Μεγάλη Βρετανία και στην Ιρλανδία, ακριβώς για να βοηθούν τους καταναλωτές που πέφτουν θύματα καταχρηστικών πρακτικών των Τραπεζών, παίρνοντας εξουσίες από την Κεντρική Τράπεζα, από το Υπουργείο των Επιχειρήσεων και Εμπορίου, από το Υπουργείο Εργασίας και από τη Γραμματεία της Πολιτικής Καταναλωτών.\nΕξίσου ενδιαφέρουσα είναι και η πρόσφατη πρότασή μας για δημιουργία, πέρα από την Επιτροπή Ανταγωνισμού, μιας ανεξάρτητης Αρχής, ενός ισχυρού και χωρίς εξαρτήσεις Παρατηρητηρίου Τιμών, για την έγκαιρη ανίχνευση και πρόληψη δημιουργίας των μικρών και μεγάλων «καρτέλ» που λυμαίνονται την αγορά, καθώς και για την πάταξη των εναρμονισμένων πρακτικών στη διαμόρφωση των τιμών. Ο θεσμός έχει αρχίσει να συζητείται στην ΕΕ και λειτουργεί ήδη με επιτυχία υπέρ του καταναλωτή στη Μεγάλη Βρετανία και τη Γερμανία.\nΠρέπει, ασφαλώς, να τελειώνουμε με την ανάπτυξη «με δανεικά», για την κάλυψη ακόμα και στοιχειωδών αναγκών των καταναλωτών.\nΓι’ αυτό, δεν αρκεί να παρέμβουμε στο σκέλος της προστασίας του καταναλωτή από τις παραπλανητικές και επιθετικές πρακτικές χορηγήσεων των Τραπεζών.\nΩς Κυβέρνηση, θα πρέπει να παρέμβουμε και στο σκέλος της εισοδηματικής ενίσχυσης των πολιτών και των χιλιάδων εργαζόμενων-συνταξιούχων που καλούνται να τα βγάλουν πέρα με μισθούς και συντάξεις πείνας, όπως ως Αντίπολίτευση συνέχεια τονίζουμε.\nΓια τούτο πρέπει να δεσμευθούμε και για σαφείς κατευθύνσεις εισοδηματικής και κοινωνικής πολιτικής , στον αντίποδα αυτής την οποία καταλογίζουμε στην Κυβέρνηση, κάθε φορά που τοποθετούμαστε λ.χ. για τις αυξήσεις που δίνει στους συνταξιούχους και στους δημοσίους υπαλλήλους.


το ΘΕΑΤΡΟ: Ο θάνατος του κινηματογράφου - Γιώργος Τζαβέλλας\nΑλλά δεν είναι μόνο ο χαμός του πολύτιμου συντρόφου, της Μούσας μου, που πίστεψα και αγάπησα με τόση λατρεία, με συνέπεια από τη λύπη μου να πέσω άρρωστος με σοβαρότατο εγκεφαλικό επεισόδιο και να τεθώ προσωρινά "εκτός μάχης."\nΉταν κι ένας άλλος θάνατος που με έπληξε καίρια και δεν μ' άφησε ν' αντιδράσω και να συνέλθω. Εκτός από τη γυναίκα μου, πέθανε και κάτι άλλο, που αγάπησα όσο κι αυτήν: πέθανε η δουλειά μου, ο κινηματογράφος.\nΚανείς μας δεν φανταζόταν πως θα εισβάλλει κάποια μέρα η TV για να θανατώσει τον κινηματογράφο.\nΠιστεύαμε, στην Ελλάδα τουλάχιστον πως ο Ρωμιός, λόγω ιδιοσυγκρασίας, δεν μπορεί να κλειστεί στο σπίτι μπροστά σ' ένα κουτί, πως είναι κοινωνική ανάγκη γι' αυτόν να βγει, να κυκλοφορήσει, να πάει στο θέατρο, στο σινεμά...\nΤα μαθήματα άλλων χωρών δεν τα λάβαμε υπ' όψιν μας. Στην Αμερική οι κινηματογραφικές αίθουσες έκλεισαν κατά εκατοντάδες και έγιναν γκαράζ. Γιατί λοιπόν δεν ήταν επόμενο να περάσουμε κι εμείς μια ανάλογη κρίση, όταν θα έφτανε και στην Ελλάδα η τηλεόραση;\nΌταν γράφτηκε "Ο αστερισμός της παρθένου" (ειδικά για την Αλίκη Βουγιουκλάκη), η τηλεόραση δεν είχε φτάσει ακόμα στην Ελλάδα. Ο κινηματογράφος βρισκόταν στην εποχή της μεγάλης του ακμής, ετησίως γυρίζονταν περί τις 100 ταινίες και η Αλίκη ήταν η "εθνική" μας σταρ, η Α.Β., είδωλο του κοινού.\nΚαι ασφαλώς θα ήταν η μεγαλύτερή μου επιτυχία, αν γυριζόταν τότε το σενάριο. Δυστυχώς, όμως, μεσολάβησαν πολλά παρασκήνια, και δε γυρίστηκε, επειδή ο προϋπολογισμός του φιλμ θεωρήθηκε πανάκριβος κι εγώ δεν δέχτηκα να κάνω καμία παραχώρηση και κανένα συμβιβασμό στις απόψεις των παραγωγών Δαμασκηνός-Μιχαηλίδης.\nΠέρασαν εννέα χρόνια από το 1965 που αναγγέλθηκε το φιλμ, χωρίς να γυριστεί, και φτάσαμε στη μεγάλη κρίση του κινηματογράφου, στα 1973, τη χρονιά που όλοι οι έλληνες παραγωγοί σταμάτησαν το γύρισμα ταινιών, με μοναδική εξαίρεση το Φίνο.\nΤότε δέχτηκα την πρόταση του Φίνου και του παραχώρησα το σενάριο για να μην πάει χαμένο και να γυριστεί τελικά με άλλη πρωταγωνίστρια (Ζωή Λάσκαρη) και με άλλο σκηνοθέτη (τον Γιάννη Δαλιανίδη).\nΉταν η μεγαλύτερη παραχώρηση που έκανα στη ζωή μου, αλλά ας όψεται η TV.»


Με αφορμή την 72η επέτειο από την απελευθέρωση της πόλης διοργανώσαμε στο συνεδριακό κέντρο «Ιωάννης Βελλίδης» στη Θεσσαλονίκη την έκθεση «ΔΕΝ ΛΗΣΜΟΝΩ …μια εικόνα χίλιες λέξεις». Στην έκθεση τιμώμενη χώρα ήταν η Τσεχία και το χωριό Lidice το οποίο υπέστη ολοκληρωτική καταστροφή από τους Γερμανούς κατακτητές.\nΤα εγκαίνια τέλεσε η Α.Ε. ο Πρόεδρος της Δημοκρατίας Κύριος Προκόπιος Παυλόπουλος παρουσία εκπροσώπων της Κυβέρνησης, της Τοπικής Αυτοδιοίκησης, της Στρατιωτικής ηγεσίας, Πρέσβεων, Προξένων αλλά και πλήθους κόσμου.\nΠαρευρέθηκε ο πρέσβης της Τσεχικής Δημοκρατίας στην Ελλάδα κος Jan Bondy ο οποίος διάβασε χειρόγραφομήνυμα του Πρωθυπουργού της Δημοκρατίας της Τσεχίας κυρίου Bohuslav Sobotka.\nΗ έκθεση τέλεσε υπό την αιγίδα του Υπουργείου Εσωτερικών & Διοικητικής Ανασυγκρότησης Υπουργείου Εσωτερικών & Διοικητικής Ανασυγκρότησης (Μακεδονίας-Θράκης), του Υπουργείου Εθνικής Αμύνης, της Περιφέρειας Κεντρικής Μακεδονίας, Πελοποννήσου, Θεσσαλίας καθώς και της Κεντρικής Ένωσης Δήμων Ελλάδας Κ.Ε.Δ.Ε.


H Skoda Superb facelift - skoda superb combi\nΗ παλέτα των μηχανικών συνόλων δεν αναμένεται να έχει αλλαγές.\nΟι Τσέχοι ετοιμάζονται να αποκαλύψουν και την ανανεωμένη Superb.\nH Skoda Superb facelift\nΔιαβάστηκε από 2867 αναγνώστες - Ημερομηνία δημοσίευσης: 18/12/2018\nΟι πρώτες φωτογραφίες της Skoda Superb facelift ήρθαν στο φως της δημοσιότητας. Διαβάστε όλα όσα μαθαίνουμε.\nTo 2019 θα είναι χρονιά σημαντική για την Skoda, αφού πέρα από το λανσάρισμα της επόμενης γενιάς της Octavia, το ηλεκτρικό Citigo και την παρουσίαση του νέου της μικρού SUV κάτω από το όνομα Kosmiq, οι Τσέχοι ετοιμάζονται να αποκαλύψουν και την ανανεωμένη Superb.\nTo εν λόγω μοντέλο στην wagon εκδοχή του «πιάστηκε» σε φωτογραφίες να δοκιμάζεται χωρίς καθόλου καμουφλάζ και έτσι μπορούμε να διακρίνουμε όλες τις αλλαγές που ετοιμάζει η Skoda. Όσον αφορά στον πρόβολο, η γρίλια και τα φωτιστικά σώματα είναι ελαφρώς νέας σχεδίασης με τα τελευταία να εξοπλίζονται και με LED φώτα στις κορυφαίες εκδόσεις. Στο πίσω μέρος, τα φώτα είναι αρκετά πιο μικρά ενώ η αεροτομή είναι νέας σχεδίασης με πιο σπορτιφ χαρακτηριστικά.\nΗ παλέτα των μηχανικών συνόλων δεν αναμένεται να έχει αλλαγές, με εξαίρεση της προσθήκη μιας plug-in υβριδικής έκδοσης που θα αποτελείται από ένα ΤSI μοτέρ 150 ίππων και έναν ηλεκτρικό κινητήρα απόδοσης 95 ίππων και με την ηλεκτρική αυτονομία να φτάνει τα 70 χλμ.\nTags: SKODA SUPERB COMBI


Συνάντηση Αρχιεπισκόπου Αμερικής-Θεοδωρικάκου - ΕΚΚΛΗΣΙΑ ONLINE\nΣυνάντηση Αρχιεπισκόπου Αμερικής-Θεοδωρικάκου\nΣάββατο, 13 Νοεμβρίου 2021 11:25\nΑρχική » ΝΕΑ » Συνάντηση Αρχιεπισκόπου Αμερικής-Θεοδωρικάκου\nΤον υπουργό Προστασίας του Πολίτη, Τάκη Θεοδωρικάκο, υποδέχθηκε ο Αρχιεπίσκοπος Αμερικής κ. Ελπιδοφόρος, στα γραφεία της Αρχιεπισκοπής, το πρωί της Παρασκευής, 12ης Νοεμβρίου 2021.\nΣύμφωνα με την ανάρτηση του Αρχιεπισκόπου Αμερικής κ. Ελπιδοφόρου, οι δυο τους συζήτησαν κυρίως για την αναβάθμιση των ελληνοαμερικανικών σχέσεων.\nΟ κ. Θεοδωρικάκος κατέφτασε στην Αρχιεπισκοπή λίγο πριν τις 10 το πρωί, συνοδευόμενος από συνεργάτες του. Εισήλθε στο παρεκκλήσιό της, άναψε ένα κερί και έπειτα ανέβηκε στο γραφείο του Αρχιεπισκόπου.\nΣτη συνομιλία που είχαν, ο κ. Ελπιδοφόρος καλωσόρισε τον Τάκη Θεοδωρικάκο και τον ρώτησε λεπτομέρειες για το ταξίδι του στις ΗΠΑ και τις επαφές που είχε τις προηγούμενες ημέρες στην Ουάσιγκτον. Ο κ. Θεοδωρικάκος αναφέρθηκε στο πρόγραμμά του, αλλά και τις κοινές δραστηριότητες συνεργασίας ανάμεσα στην Ελλάδα και τις ΗΠΑ, σε επίπεδο δημόσιας ασφάλειας, όπως επίσης και στις συναντήσεις που πραγματοποίησε. Μάλιστα, στάθηκε στον Αμερικανό ομόλογό του, Αλεχάντρο Μαγιόρκας, τον οποίο και χαρακτήρισε έναν «ιδιαίτερα ενδιαφέροντα άνθρωπο», αποκαλύπτοντας ότι έχει πραγματοποιήσει διδακτορική διατριβή πάνω στην Ελληνική Φιλοσοφία.\nΣτη συνέχεια, ο Σεβασμιώτατος επαίνεσε τον Τάκη Θεοδωρικάκο για την δουλειά του στο υπουργείο Προστασίας του Πολίτη, τονίζοντας ότι «βλέπουμε πως η Ελληνική Αστυνομία έχει σημειώσει σημαντικές επιτυχίες», με τον κ. Θεοδωρικάκο να επισημαίνει πως ο ίδιος ενεργεί ως πολιτικός προϊστάμενος του αστυνομικού σώματος και σε καμία περίπτωση δεν επιδιώκει να την υποκαταστήσει.\nΗ συνάντηση ανάμεσα στον Αρχιεπίσκοπο Αμερικής και τον Υπουργό Προστασίας του Πολίτη είχε διάρκεια περίπου 25 λεπτών και ολοκληρώθηκε σε πολύ καλό κλίμα.\nΜε πληροφορίες από άρθρο του Χριστόδουλου Αθανασάτου / ΕΘΝΙΚΟΣ ΚΗΡΥΞ\nΓυναίκες Φιλέλληνες: μεγάλη η βοήθειά τους στον αγώνα της παλιγγενεσίαςΗ στερέωση της στέρνας του Ηγουμενείου της Μπετζάλλας\nΜητροπολίτης Χαλκίδος στη γιορτή του Οσίου Ιακώβου: «Μη λυπείς τον Ιησού!»\nΤελέστηκε σήμερα, 22 Νοεμβρίου 2021, η πανηγυρική Θεία Λειτουργία στην Ιστορική Ιερά Μονή του Οσίου Δαυίδ στην Ευβοία επί τη μνήμη του Οσίου Ιακώβου του Τσαλίκη, του επί σειρά ετών ηγουμένου της Μονής, ο οποίος έφυγε 30 χρόνια πριν.\nΕπίσκεψη του νέου ΔΣ Ενώσεως Αστυνομικών Υπαλλήλων Νομού Ευβοίας στον Μητροπολίτη Χαλκίδος\nΈνας ήρωας Ιερέας\nΜε επιτυχία πραγματοποιείται και φέτος η 9η ΜΕΓΑΛΗ ΠΕΡΙΦΕΡΕΙΑΚΗ ΣΥΝΑΝΤΗΣΗ ΑΙΜΟΔΟΤΩΝ.\nΖωντανή μετάδοση Ιεράς Ακολουθίας 9 Μαΐου 2021 με τον Όρθρο και την Πανηγυρική Θεία Λειτουργία της Κυριακής του Θωμά, Αντιπάσχα, από τον Ιερό Ναό Αγίων Ισιδώρων Λυκαβηττού.\nΚυριακή των Αγίων Πατέρων της Δ΄ Οικουμενικής Συνόδου – Εορτή της Αγίας Μαρίνας


Γιατί είναι απαραίτητα τα αθλήματα στα παιδιά; (2ο μέρος) - KΙDOT\nΓιατί είναι απαραίτητα τα αθλήματα στα παιδιά; (2ο μέρος)\nαπό kidot | Νοέ 22, 2019 | Υγεία\nΤα αθλήματα είναι απαραίτητα για τα παιδιά τόσο για την διατήρηση τόσο της καλής φυσικής τους κατάστασης όσο και της πνευματικής τους διαύγειας. Σε προηγούμενο άρθρο είδαμε πως θα μπορούσαν να ωφελήσουν το σώμα των παιδιών ενώ σε αυτό θα αναλύσουμε τα οφέλη τους στο μυαλό των παιδιών.\nΠώς βοηθάνε τα αθλήματα το μυαλό των παιδιών;\n1. Τα παιδιά μαθαίνουν να ξεπερνούν τα εμπόδια με τα αθλήματα\nΗ ζωή δεν είναι μια ευθεία. Άσχετα με το τι κάνεις υπάρχουν σίγουρα και προκλήσεις που χρειάζεται να ξεπεράσεις. Και τίποτα δεν μπορεί να σου μάθει πώς να αντιμετωπίζεις τις προκλήσεις και να τις ξεπερνάς όπως μπορούν τα αθλήματα. Η ουσία του αθλήματος είναι να βρίσκεις προκλήσεις και να τις ξεπερνάς με ατόφιο σθένος και επιμονή είτε είναι ένας αγώνας που χρειάζεται να κερδίσεις, ένα ρεκόρ που χρειάζεται να σπάσεις είτε μία καινούργια κορυφή που χρειάζεται να σκαρφαλώσεις. Η ενασχόληση με ένα άθλημα κάνει τα παιδιά να μην φοβούνται τις προκλήσεις αλλά να τις καλωσορίζουν.\n2. Τα αθλήματα διδάσκουν να θέτουμε στόχους\nΤο να θέσεις ένα στόχο είναι το πρώτο βήμα για την επιτυχία. Αν δεν ξέρεις τι θέλεις πώς θα το καταφέρεις. Και τα περισσότερα παιδιά δυσκολεύονται στο να θέσουν τους σωστούς στόχους. Το να ασχολείσαι με ένα άθλημα διδάσκει στα παιδιά να κάνουν μία ακριβή εκτίμηση της ικανότητας τους και να θέτουν κατορθωτούς σταδιακά αυξανόμενους στόχους οι οποίοι εν τέλει οδηγούν στην επιτυχία. Έτσι ένα παιδί που έχει συνηθίσει να τρέχει με 3 χλμ θα στοχεύσει αρχικά τα 5 χλμ, έπειτα τα 7 χλμ και τελικά τα 10 χλμ. Θα μάθει να εφαρμόζει το ίδιο πράγμα όταν προσπαθεί να βελτιώσει τους βαθμούς του στα μαθήματα. Το σημαντικό είναι ότι οι στόχοι του θα είναι εφικτοί.\n3. Τα αθλήματα διδάσκουν στα παιδιά να διαχειρίζονται την αποτυχία\nΗ αποτυχία είναι αναπόφευκτη ειδικά αν θέλεις να επιτύχεις και να κατακτήσεις νέους στόχους. Και τα παιδιά είναι αυτά τα οποία δεν ξέρουν πώς να τα βγάλουν πέρα με την αποτυχία. Τα παιδιά που δεν μπορούν να σηκωθούν όταν πέφτουν και τα παιδιά τα οποία έχουν συνθλιβεί από την αποτυχία δεν μπορούν ποτέ να επιτύχουν. Τα παιδιά που κάνουν ένα άθλημα καταλαβαίνουν ότι η αποτυχία είναι μέρος της ζωής. Γνωρίζουν ότι μερικές μέρες κερδίζεις αλλά κάποιες μέρες χάνεις επίσης. Και οι απώλειες τους απλά τους κάνουν πιο συγκεντρωμένους στον στόχο τους ώστε να εργαστούν πιο σκληρά. Αυτό είναι πολύτιμο μάθημα για ένα παιδί και το βοηθάει σε κάθε πρόκληση που θα έρθει αντιμέτωπο στη ζωή.\n4. Τα αθλήματα βοηθούν τα παιδιά να ανταπεξέλθουν στον ανταγωνισμό\nΤο να τα βγάζεις πέρα με τον ανταγωνισμό και να διασκεδάζεις με τον ανταγωνισμό είναι τα κυρίαρχα χαρακτηριστικά των νικητών. Και είναι το πιο εύκολο να χτίσεις αυτά τα χαρακτηριστικά και να τα κάνεις αδιαχώριστο μέρος του χαρακτήρα του παιδιού σου όταν το παιδί σου είναι στο «γήπεδο». Τα αθλήματα δεν έχουν νόημα αν δεν υπάρχει ανταγωνισμός. Δεν είναι διασκεδαστικό να τρέχεις σ’ έναν αγώνα με ένα παιδί το οποίο δεν μπορεί να τρέξει. Το παιδί θα ψάξει να θαυμάσει και να μιμηθεί τις ποιότητες των παικτών που είναι πιο επιδέξιοι και επιτυχημένοι. Επομένως το παιδί μέσω του αθλητισμού θα φτάσει στο σημείο να αναζητά τον ανταγωνισμό.\n5. Τα αθλήματα διδάσκουν στα παιδιά την αξία της σκληρής δουλειάς\nΤο να κάνεις ένα άθλημα μαθαίνει στα παιδιά ότι σε οτιδήποτε δουλεύεις σκληρά θα γίνεις καλός. Όταν κάνεις κάτι αρκετές φορές θα γίνεις καλός. Και επίσης άσχετα με το πόσο ταλαντούχος είναι ένας άνθρωπος μπορεί πολύ εύκολα να τον κερδίσει κάποιος άλλος που έχει ρίξει σκληρή δουλειά στο ίδιο πράγμα, Επομένως χρειάζεται να τελειοποιείς το ταλέντο σου με σκληρή δουλειά. Επειδή είναι τόσο εύκολο το να δεις της αξία της σκληρής δουλειάς στα αθλήματα είναι επιτακτικό κάθε παιδί να κάνει ένα άθλημα.\nΤα αθλήματα κρατούν το σώμα και το μυαλό υγιή. Χτίζουν επίσης τον χαρακτήρα των παιδιών και διδάσκουν πολλά μαθήματα ζωής. Συνεπώς είναι σημαντικό για κάθε παιδί να κάνει ένα άθλημα.\nΓιατί είναι απαραίτητα τα αθλήματα στα παιδιά; (1ο μέρος)


Αρχική - EDPS\nΥποστηρίζουμε όλα τα Ελληνικά\nτραπεζικά loyalty programs Πρωτοπόροι\nπληρωμές από το 1999\nΕμπιστευτείτε τους ειδικούς των πληρωμών!\nTo κάνουν οι μεγαλύτερες αλυσίδες λιανικής στην Ελλάδα εδώ και 20 χρόνια!\nΆμεση απόκριση. Το τμήμα εξυπηρέτησης πελατών θα σας εξυπηρετήσει από την πρώτη σας κλήση. Γρήγορα και αξιόπιστα.\nΕπεξεργαζόμαστε πάνω από 100 εκατομμύρια συναλλαγές τον χρόνο. Είμαστε πιστοποιημένοι κατά PCI και μας εμπιστεύονται οι 5 μεγαλύτερες τράπεζες στην Ελλάδα.\nΈχουμε πάνω από 20 χρόνια εμπειρία στην επεξεργασία πληρωμών. Η EDPS A.E. ιδρύθηκε το 1999 και την εμπιστεύονται οι μεγαλύτερες αλυσίδες λιανικής πώλησης στην Ελλάδα.\nΗ διάρκεια της συναλλαγής στο τερματικό POS είναι κάτω από 1 δευτερόλεπτο. Είμαστε οι πιο γρήγοροι στην επεξεργασία πληρωμών στην Ελλάδα. Δοκιμάστε μας, σας προκαλούμε.\nΗλεκτρονικές συναλλαγές χωρίς e-shop μόνο με ένα τηλέφωνο ή email! Η υπηρεσία σας δίνει τη δυνατότητα να δέχεστε τηλεφωνικές παραγγελίες και να διεκπεραιώνονται ασφαλώς οι ηλεκτρονικές σας συναλλαγές μέσω ενός “pay link” που στέλνετε στους πελάτες σας μέσω email. Οι πληρωμές σας ολοκληρώνονται με ταχύτητα και ασφάλεια σύμφωνα με το πρωτόκολλο 3DSecure με την αξιοπιστία της EDPS.\nΥλοποιήστε άμεσα την δυνατότητα αποδοχής πληρωμών στο ηλεκτρονικό κατάστημα σας, χρησιμοποιώντας τα έτοιμα plugins για τις πλατφόρμες Magento 2 και WooCommerce. Κατεβάστε τα plugins, και ξεκινήστε το νέο σας eshop μαζί μας.\nΝέο ασύρματο τερματικό Android POS "Yumi" από την νέα σειρά Android POS της WorldLine! Τελευταίας τεχνολογίας τερματικό πληρωμών. Δείτε όλα τα τερματικά μας POS.\nΈξυπνη Δρομολόγηση Συναλλαγών\nΔρομολόγηση συναλλαγών Multi-Acquiring (πολλαπλοί εκκαθαριστές/Τράπεζες) και Multi-Loyalty (πολλαπλά συστήματα loyalty τραπεζών).\nΗ προηγμένη λύση μας, βασίζεται σε ένα εξαιρετικά ευέλικτο λογισμικό διασύνδεσης Ταμειακής και EFT/POS, το οποίο χρησιμοποιείται σήμερα με μεγάλη επιτυχία από της μεγαλύτερες Επιχειρήσεις εντατικής λιανικής στην Ελλάδα.\nΗ Γρηγορότερη Εκτέλεση Πληρωμής\nH EDPS προσφέρει online υπηρεσίες πληρωμών, όλων των πιστωτικών και χρεωστικών καρτών, χρησιμοποιώντας υπερσύγχρονες λύσεις πληρωμών, με τους γρηγορότερους χρόνους απόκρισης στην Ελληνική αγορά και την υψηλότερη διαθεσιμότητα συστήματος.\nΜας Εμπιστεύονται Όλες Οι Τράπεζες στην Ελλάδα\nΕπεξεργαζόμαστε και εκκαθαρίζουμε πληρωμές πιστωτικών και χρεωστικών καρτών μέσω πολλαπλών εκκαθαρίστριων Τραπεζών (Acquirer Banks) παρέχοντας μία και μοναδική συσκευή Point of Sale.\nΕδώ και χρόνια καινοτομούμε στις ηλεκτρονικές πληρωμές και προσφέρουμε ολοκληρωμένες λύσεις στις μεγαλύτερες αλυσίδες λιανικής πώλησης στην ελληνική αγορά\nCALL CENTER ΑΜΕΣΗΣ ΑΠΟΚΡΙΣΗΣ\nΆμεση απάντηση της τηλεφωνικής κλήσης σας\nΑπευθείας επικοινωνία με εξειδικευμένο εκπρόσωπο της εταιρείας\nΑντικατάσταση τερματικού εντός 24 ωρών στο φυσικό σημείο πώλησης\nΑναλυτικές αναφορές με βάση τις ανάγκες της κάθε επιχείρησης\nΣτρατάρχου Αλεξ. Παπάγου 31\n166 73 Βούλα, Αττική


Σούπερ Λίγκα 1 Archives | Κανάλι Ένα 90.4\n15-06-2021 - 14:09 • 0 σχόλια • ΑΘΛΗΤΙΚΑ ΟΣΦΠ ΠΟΔΟΣΦΑΙΡΟ\nΤην παρουσία φιλάθλων, έστω και σε ένα ποσοστό της χωρητικότητα των γηπέδων, όπως συμβαίνει και στους αγώνς του Euro 2020 θα ζητήσει η Super League Interwetten. Αυτό αποφασίστηκε μεταξύ άλλων[…]\nS.L. 1 play out: Τα ματς του Σαββάτου\n10-04-2021 - 08:40 • 0 σχόλια • ΑΘΛΗΤΙΚΑ ΠΟΔΟΣΦΑΙΡΟ\nΔύσκολες αποστολές και μάλιστα εκτός έδρας έχουν σήμερα (10/4) οι ΑΕΛ, Παναιτωλικός και ΟΦΗ. Οι τρεις ομάδες, δηλαδή, που δίνουν μάχη για την παραμονή στη μεγάλη κατηγορία. Στο πλαίσιο της[…]\nSuper League Interwetten: H ημέρα των ντέρμπι\n4-04-2021 - 08:10 • 0 σχόλια • ΑΘΛΗΤΙΚΑ ΟΣΦΠ ΠΟΔΟΣΦΑΙΡΟ\nΜε τρία σπουδαία ματς γίνεται σήμερα (4/4) η επανεκκίνηση των πλέι οφ της Super League Interwetten μετά τη διακοπή για τα προκριματικά του Μουντιάλ του Κατάρ. Οι δύο, μάλιστα, αναμετρήσεις[…]


“Πάμε στο υπόγειο...” Λήψη DNA με τη βια καταγγέλλουν οι προσαχθέντες για τα μεταλλεία - Ελληνων Αφυπνιση\nHome » Αστυνομία » Διάφορα » ΕΛΛΑΣ » Κοινωνία » Σ. Χίος » Σας ενδιαφέρει » “Πάμε στο υπόγειο...” Λήψη DNA με τη βια καταγγέλλουν οι προσαχθέντες για τα μεταλλεία\nPosted by: ..(Λ).. Posted date: 11:37:00 μ.μ. / comment : 0\nΕξαιρετικά σοβαρές καταγγελίες από προσαχθέντες κατοίκους της Χαλκιδικής σε μέσα ενημέρωσης της Θεσσαλονίκης απασχολούν ήδη τις εισαγγελικές Αρχές.\nΣύμφωνα με καταγγελία νεαρού, την οποία επιβεβαίωσε και ο 54χρονος Λάζαρος Τόσκας, μέλος της επιτροπής των εξεγερμένων, σε κλήση του στην Ασφάλεια για «φιλική συζήτηση» υπεβλήθη με τη βία σε λήψη DNA. Μέθοδοι που, εάν επαληθευτούν (γεγονός δυσχερές), παραπέμπουν σε πρακτορίστικες μεθόδους που παρατηρήθηκαν σε «ανακρίσεις» κάτω από τη λάμπα από την KGB και την πρώην ανατολικογερμανική Στάζι. Η αφήγηση του νεαρού στο Ράδιο Θεσσαλονίκη είναι χαρακτηριστική:\nΕΤΙΚΕΤΕΣ: Αστυνομία Διάφορα ΕΛΛΑΣ Κοινωνία Σ. Χίος Σας ενδιαφέρει


BLUE POSTS (Λονδίνο, Αγγλία) - Κριτικές - Tripadvisor\nBLUE POSTS: Εστιατόρια στην περιοχή\nΔραστηριότητες κοντά σε: BLUE POSTS\nBLUE POSTS, Λονδίνο - Κριτικές\nΝο 1.011 από 1.297 Νυχτερινή ζωή - Λονδίνο\n18 Kingly Street, Λονδίνο W1B 5PX Αγγλία\nOxford Circus4 λεπτ\n684εστιατόριαεντός 0,5 χλμ\n237Άλλα αξιοθέαταεντός 0,5 χλμ\nΟ/Η Mary Frances 30 έγραψε μια κριτική Νοέ 2019\nΜπαθ, Ηνωμένο Βασίλειο168 συνεισφορές49 χρήσιμες ψήφοι\nΝωρίς το βράδυ οι άνθρωποι παρακολουθούν το σημείο\nΝίκαια παμπ. Δεν υπάρχουν πολλά τραπέζια και καρέκλες και αρχίζουν να αφαιρούν τις καρέκλες γύρω στις 6. Έχει τραπεζαρία με τραπέζια μέχρι τις σκάλες, αλλά μόλις μπήκαμε για ένα ποτό. Οι γυναικείες τουαλέτες είναι στον επάνω όροφο και οι άνδρες είναι στο ισόγειο. Πρόκειται για…\nΛονδίνο, Ηνωμένο Βασίλειο8.187 συνεισφορές1.198 χρήσιμες ψήφοι\nΤρεις σε ένα χώρο\nΑυτός ο γερός βασιλιάς Street Street έχει αναληφθεί από τους ιδιοκτήτες του Palomar και διαιρείται κατακόρυφα σε τρεις μονάδες. Το ισόγειο που ονομάζεται Blue Post παραμένει ένα μικρό, αν όχι ακριβώς ζεστό μπαρ όπου μια πίντα του Camden pale ale κοστίζει ένα not terribly cool 5.…\nΔεν εξετάζω το TripAdvisor συνήθως, αλλά έπρεπε για αυτό. Φτάσαμε και είχαμε ένα ποτό για να ξεκινήσουμε, παρέδωσαν στον σύζυγό μου ένα τσακωμένο γυαλί, το οποίο ζήτησε να αλλάξει σε ένα μη τσιπς, το έκαναν και ήταν ωραία. Στη συνέχεια αποφασίσαμε να παραγγείλουμε τον Πίνακα…\nΟ/Η Alfred L έγραψε μια κριτική Σεπ 2019\nΛονδίνο, Ηνωμένο Βασίλειο71 συνεισφορές12 χρήσιμες ψήφοι\nΚαλή μικρή παμπ. Ωραία φιλική ατμόσφαιρα.\nΩραία παμπ. Καλή τοποθεσία. Η αίθουσα εκδηλώσεων είναι καλή για συγκεντρώσεις / μικρά πάρτι. Ευγενικό και φιλικό προσωπικό. Ο Michael ήταν φιλικός και πολύ εξυπηρετικός όταν εξυπηρετούσε το μπαρ στην αίθουσα εκδηλώσεων κατά το βράδυ της 12ης Σεπτεμβρίου 2019.\nΟ/Η ralph E έγραψε μια κριτική Ιούλ 2019\nΤαξίδι στην πόλη του Λονδίνου\nΠήγε στο Λονδίνο για την ημέρα και βρήκε μπλε μηνύματα! Υπέροχη ατμόσφαιρα, καλό φαγητό & προσεγμένη Bar Man Michael: -) Σας ευχαριστώ Ralph & Tina


23:23 Κόσμε: Αντίο από την ομάδα συνεχής ενημέρωσης για το G8 ,του indymedia.Ευχαριστούμε όλους τους μεταφραστές. Ευχαριστούμε όλους όσους μας ενημέρωσαν. Ευχαριστούμε όλους όσους έκαναν επιτυχημένη πραγματικότητα τις διαμαρτυρίες.Περάσαμε πολύ καλά. Θα επιστρέψουμε. Τα άλλα μέσα είναι εφικτά. Μην πιστεύετε ότι ακούγεται.\n22:40 Βερολίνο: Μετά από μια αυθόρμητη διαδήλωση περίπου 300 άνθρωποι συγκεντρώθηκαν στην Rosenthaler Platz, η κατάσταση είναι ήρεμη. Η αστυνομία βρίσκεται εκεί με 4 διμοιρίες που έχουν περικυκλώσει το χώρο αλλά επιτρέπουν να περνάει κόσμος.\n21:45 Βερολίνο: Γύρω στους 500 διαδηλωτές κατέλαβαν την Hackeschen Markt. Υπήρξε καταστολή αλλά φαίνεται ότι η πορεία μπορεί να κινηθεί.\n19:20 Η διαδήλωση αλληλεγγύης στο κέντρο κράτησης έχει τελειώσει. Παραμένουν ακόμα περίπου 100-150 άνθρωποι τριγύρω, αλλά φαίνεται ότι θα φύγουν και αυτοί.\n18:00 Η αστυνομία του Βερολίνου έχει φτάσει στο κέντρο κράτησης στο Ulmen Strasse. Παραμένουν ακόμη περίπου 200 διαδηλωτές. Θέλουν να συνεχίσουν, παρά την ανακοίνωση των διοργανωτών ότι η διαδήλωση έχει επίσημα τελειώσει. Μέχρι τώρα η διαδήλωση ήταν ειρηνική.\n17:50 Όσοι επιστρέφουν στο Βερολίνο αναφέρουν περιστασιακούς αστυνομικούς ελένχους στο σιδηροδρομικό σταθμό στο Spandau. Η αστυνομία δείχνει να ενδιαφέρεται ειδικά για άτομα που επιστρέφουν από τις διαδηλώσεις στο Heiligendamm.\n16:30 Η διαδήλωση αλληλεγγύης από το Frieda έχει «νομιμοποιηθεί» και θα ακολουθήσει διαφορετική διαδρομή προς το κέντρο κράτησης στο Ulmenstrasse. Συμμετέχουν περίπου 500 άνθρωποι.\n15:20 Περίπου 300 άνθρωποι στέκονται μπροστά από τις αστυνομικές γραμμές στο Friedrichstrasse. Άλλοι 100 βρίσκονται στο Warnowufer όπου η αστυνομία έχει επίσης μπλοκάρει το δρόμο και διατάζει τον κόσμο να εγκαταλείψει τις διασταυρώσεις.\n15:00 Δυο κανόνια νερού έχουν τοποθετηθεί μπροστά από την διαδήλωση στο Friedrichsstrasse.\n14:55 Περίπου 1000 άνθρωποι βρίσκονται στο Friedrichsstrasse. Η αστυνομία έχει φορέσει κράνη και θέλει να μιλήσει με έναν από τους αρχηγούς της συγκέντρωσης.\n14:45 Περίπου 1000-1500 άνθρωποι ετοιμάζονται από τον τελευταίο προορισμό προς το κέντρο κράτησης στο Ulmenstrasse σαν μέρος της αυθόρμητης διαδήλωσης.\n14:20 Στο Khlungsborn η διαδήλωση συνεχίζει προς την παραλία.\n14:10 Ο Κλόουν από το Khlungsborn αφέθηκε και πάλι ελεύθερος. Οι δρόμοι είναι ακόμα μπλοκαρισμένοι αυτή τη στιγμή\n13:55 Η πλειονότητα των ανθρώπων έχουν τώρα φτάσει στον τελικό προορισμό της διαδήλωσης και άρχισαν οι πρώτες ομιλίες. Η διάθεση είναι θετική.\n13:50 Στο Khlungsborn ένα λεωφορείο από το Camp Wichmannsdorf σταματηθηκε από την αστυνομία. Ένας κλόουν είναι υπό κράτηση. Περίπου 100 άνθρωποι έχουν τώρα ανακοινώσει μια αυθόρμητη διαδήλωση μετά την τοποθεσία που βρίσκονται οι δημοσιογράφοι προς τη παραλία.\n13:45 60 - 70 άτομα μπλοκάρουν ένα βενζινάδικο της Shell στο Evershagen. Εννιά αστυνομικά οχήματα άμεσης δράσης βρίσκονται στο μέρος, αλλά κρατάνε απόσταση.\n13:40 Εχουν παρατηρηθεί τουλάχιστον 4 περιπτώσεις ανθρώπων που τέθηκαν υπό αστυνομική επιτήρηση. Ενας από αυτούς αφέθηκε ελεύθερος, οι άλλοι τρεις έχουν μεταφερθεί στο κέντρο απομόνωσης. Οι διαδηλωτές από το σιδηροδρομικό σταθμό έχουν φτάσει, αλλά η αστυνομία τους συγκρατεί πίσω. Ο κόσμος μπορεί περάσει μεμονωμένα, αλλά οι διαδηλωτές θέλουν να συνεχίσουν όλοι μαζί.\n13:20 Η αστυνομία του Pepline κάνοντας επίθεση ξεχώρισε κάποιους διαδηλωτές και τους συνέλλαβε. Η νομική ομάδα είναι εκεί και προσπαθεί να αντιμετωπίσει την κατάσταση. Έχουν παρατηρηθεί πολλές περιπτώσεις ανθρώπων που έχουν συλληφθεί.\n13:15 Η πλατεία Neue Markt είναι γεμάτη κόσμο, η αστυνομία συγκεντρώνει δυνάμεις και πρακτικά περικυκλώνει την πλατεία. Ο κόσμος μπορεί να φύγει αλλά όχι να πλησιάσει χωρίς ελέγχο. Κόσμος που πηγαίνει από το σιδηροδρομικό σταθμό προς το τελικό σημείο συνάντησης για τη διαδήλωση, ελέγχεται.\n12:45 Μερικές εκατοντάδες διαδηλωτών, σε μια αυθόρμητη πορεία, κινούνται προς το λιμάνι όπου σε λίγο ξεκινάει η τελική συγκέντρωση.\n11:45 Εκατοντάδες άνθρωποι, που έρχονταν με τρένο από το Bad Doberan έφτασαν στο σιδηροδρομικό σταθμό του Rostock. Μερικοί μπάτσοι προσπάθησαν να τους απωθήσουν, άλλοι θέλουν να τους ψάξουν όλους κατά την είσοδό. Η κατάσ